1935. gada Eiropas čempionāts basketbolā
1935. gada Eiropas čempionāts basketbolā (EuroBasket 1935) bija pirmais kontinenta čempionāts, kas norisinājās Šveicē laika posmā no 2. līdz 4. maijam. Eiropas čempionātā piedalījās 10 Eiropas vīriešu basketbola valstsvienības. Čempionāts tika aizvadīts pēc divmīnusu sistēmas. Par pirmajiem Eiropas čempioniem kļuva Latvijas izlase, kas finālā ar 24:18 pārspēja Spāniju. Bronzas medaļas izcīnīja Čehoslovākija. Par Latvijas uzvaru šajā turnīrā 2012. gadā tika izdota filma "Sapņu komanda 1935".